cyanic-selkie/wikianc huggingface dataset:
Microsoft Office PowerPoint
Սլայդների ցուցադրման ռեժիմում կարելի է տեսնել ցուցադրման մեջ առկա տեսաերիզներն ու լսել ձայնային էֆեկտնեը։ Սլայդների դիտման ռեժիմը կարելի է ընտրել View ներդիրի Presentation Views խմբի համապատասխան կոճակով։
Սլայդները կարելի է դիտել նաև F5 ստեղնով։
Մեր ցանկացած սլայդից կարելի է համատեղ սեղմել Shift և F5 ստեղները։ Նոր ցուցադրում ստեղծելու համար կարելի է մտնել Office կոճակից բացված New կոճակը։ Բերված New Presentation պատուհանում ընտրել Templates բաժնում առաջարկվող տարբերակներից որևէ մեկն ու սեղմել Create կոճակը։
American Life (երգ)
American Life (երգ), Մադոննայի 2003 թվականի American Life ալբոմի սինգլը։ Կանադայում, Դանիայում, Իտալիայում, Ճապոնիայում և Շվեյցարիայում «American Life» սինգլը զբաղեցրել է առաջին հորիզոնականը հիթ-շքերթում։
Տարեկան հիթ-շքերթներ
<!-- == Վարկանշային սանդղակներ ==
Տարեվերջյան վարկանշային սանդղակներ
-->
Ծանոթագրություններ
Կատեգորիա:Մադոննայի երգեր
Անտոն Հասունյան
Անտոն Հասունյան, հայ կաթոլիկ եկեղեցական գործիչ։ Կրթությունն ստացել է Հռոմում։ Եղել է Անարզաբայի (Հայոց Կիլիկիա) հայ կաթոլիկ համայնքի եպիսկոպոս, 1846 թվականից՝ Կ. Պոլսի կաթոլիկ հայերի պատրիարք, 1847 թվականից՝ կաթոլիկ հայերի կաթողիկոս՝ Անտոն Պետրոս Թ անունով։ Եպիսկոպոսական աթոռներ է հաստատել Կ. Պոլսում, Հալեպում, Կիլիկյան Հայաստանում (Մարաշ, Ադանա), Դիարբեքիրում։ 1850-ական թթ. ձևավորված հասունյան կուսակցությունը դավանաբանական պայքար է ծավալել Էջմիածնի կաթողիկոսության, Պոլսի պատրիարքարանի դեմ և միջոցների մեջ խտրություն չդնելով, դավանափոխել բազմաթիվ հայերի, ինչը զայրույթ է առաջացրել նույնիսկ կաթոլիկ հայերի մեջ, որոնք աջակցել են հակահասունյան խմբակցությանը, պայքարել մայրենի լեզվի և ազգային ավանդույթների պահպանման համար։ Հակահասունյանների ճնշման տակ՝ Հասունյանը հարկադրված հեռացել է Հռոմ, դիմել Հռոմի պապի օգնությանը։ Կարդինալների օգնությամբ Հասունյանը վերադարձել է Կ. Պոլիս, պայքարն ավելի է սրվել։ Հռոմի պապը, գիտակցելով, որ Հասունյանի ներկայությունը վնասում է Վատիկանի արևելյան քաղաքականությանը, հետ է կանչել նրան։
Ծանոթագրություններ
Կատեգորիա:Հայ եկեղեցական գործիչներ
Ռուբեն Բեդրոսով
Ռուբեն Սերգեյի Բեդրոսով (Բեդրոսյան, ), հայ խորհրդային նկարիչ։ ՀԽՍՀ արվեստի վաստակավոր գործիչ (1960)։
631
Մահեր
Կատեգորիա:631 Կատեգորիա:Տարեթվեր
Ռուբեն Բեդրոսով
Կենսագրություն
1929 թվականին ավարտել է Երևանի գեղարվեստի ուսումնարանը, 1936 թվականին՝ Համառուսական գեղարվեստի ակադեմիայի գեղանկարչության, քանդակագործության և ճարտարապետության ինստիտուտը։ 1940 թվականից բնակվել է Երևանում, ստեղծագործել գրաֆիկայի մարզում (փայտագրություն, օֆորտ, լինաիորագրություն, էքսլիբրիս, գրքի ձևավորում)։ 1948-1856 թվականներին դասավանդել է Երևանի գեղարվեստա-թատերական ինստիտուտում, 1952-1970 թվականներին եղել է «Հայաստան» հրատարակչության գլխավոր նկարիչը։ ԽՄԿԿ անդամ 1944 թվականից։
Ծանոթագրություններ
Կատեգորիա:Հայ նկարիչներ
Կուրչում-Նորյա
Կուրչում-Նորյա (Kурчум-Норья, Курчум), գյուղ Ռուսաստանի Ուդմուրթական հանրապետության Մալոպուրգինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Մալոպուրգինսկի շրջանի բնակավայրեր
693
Մահեր
Կատեգորիա:693 Կատեգորիա:Տարեթվեր
Կանարիաս
«ԲԱ 1939 Կանարիաս» (իսպ.՝ CB 1939 Canarias), իսպանական պրոֆեսիոնալ բասկետբոլային ակումբ, որը հանդես է գալիս Իսպանիայի ACB լիգայում։ Տեղակայված է Կանարյան կղզիների Սան Քրիստոբալ դե լա Լագունա բնակավայրում։ Տան հանդիպումները «Կանարիասն» անցկացնում է «Պավելլոն Ինսուլար Սանտյագո Մարտին» մարզապալատում։
Արտաքին հղումներ
Կատեգորիա:Իսպանական բասկետբոլային ակումբներ
Ժայռային մողեսներ
Ժայռային մողեսներ, Lacertidae ընտանիքի մողեսների խումբ։ Տարածված են Կովկասյան լեռներում, Ղրիմի հարավային ափերին, Փոքր Ասիայում, Հյուսիսային Իրանում և Հարավարևմտյան Թուրքմենիայում (Կոպետդաղ)։ Գլուխը տափակացած է, մարմնի վերին մասի գունավորումը լինում է շագանակագույն, կանաչադեղնավուն, սրճագույն կամ մոխրագույն։ Հայաստանի լեռներում տարածված L. s. valentini տեսակի և՛ էգը, և՛ արուն միայն կանաչ գույնի են։ Մարմնի կողքերին ունեն երկնագույն, կապույտ կամ մանուշակագույն կետիկներ, որոնք գեղեցիկ տեսք են տալիս մողեսներին։ Հայտնի է 25 տեսակ ու ենթատեսակ, որոնցից 21-ը տարածված է Կովկասում՝ քարքարոտ, ժայռոտ վայրերում։ Սնվում են մանր միջատներով, բազմանում ձվադրությամբ։ Հայաստանում տարածված է ժայռային մողեսի 8 տեսակ, որից 4-ը արուներ չունեն և բազմանում են կուսածնությամբ։
Տես նաև
Կատեգորիա:Կենդանիներ այբբենական կարգով Կատեգորիա:Մողեսներ
Մոդ Ապատոու
Մոդ Ապատոու (Maude Apatow, ), ամերիկացի դերասանուհի։
Ջաջ Ապատոուի և Լեսլի Մաննի ավագ դուստրը։
Առավել հայտնի է «Մի քիչ հղի», «Funny People» և «This Is 40» ֆիլմերում ունեցած իր մասնակցությամբ ։
Կյանք և կարիերա
Կինոյում դեբյուտ է ունեցել 2007 թվականին՝ «Մի քիչ հղի» ֆիլմում, որի սցենարիստն ու ռեժիսորն իր հայրն էր։ Ֆիլմում նա խաղացել է Սեդիի՝ Փիթի և Դեբիի ( դերում խաղացել է դերասանուհի իսկական մայրը՝ Լեսլի Մաննը) դստեր դերը։ Այս ֆիլմում է խաղացել նաև Մոդի կրտսեր քույրը՝ Այրիս Ապատոուն (Շառլոտայի դերում) ։ 2009 թվականին մոր հետ նկարահանվել է «Funny People» ֆիլմում, որի ռեժիսորն ու սցենարիստը հայրն էր ։
Թվիթերի ակտիվ օգտատեր է և ունի շատ երկրպագուներ, ինչը նշվել է Զոուի Դեշանելի կայքի՝ «HelloGiggles» կողմից ։
2013 թվականին դերասանուհու Թվիթերյան բլոգը Time պարբերականի կողմից ճանաչվել է «2013 թվականի լավագույն բլոգ» ։
Արտաքին հղումներ
Կատեգորիա:Դեկտեմբերի 15 ծնունդներ Կատեգորիա:1997 ծնունդներ Կատեգորիա:Անձինք այբբենական կարգով Կատեգորիա:Ամերիկացի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Սյանկի
Սյանկի (Ся́нки), գյուղ Ուկրաինայի Լվովի մարզի Տուրկայի շրջանում։
2001 թվականի տվյալներով Սյանկի գյուղում բնակվում էր 580 մարդ։ Բնակչության խտությունը կազմում էր 828,57 մարդ/կմ²։
Արտաքին հղումներ
Կատեգորիա:Ուկրաինայի Լվովի մարզի Տուրկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1586 թվականին հիմնադրված բնակավայրեր
Բիլբաո ԲԱ
Արտաքին հղումներ
Կատեգորիա:Իսպանական բասկետբոլային ակումբներ
Բեկտիշևո
Բնակչությունը 2007 թվականին գրանցված տվյալներով կազմում էր 346 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1628 թվականին հիմնադրված բնակավայրեր Կատեգորիա:Ռուսաստանի Յարոսլավլի մարզի Պերեսլավսկի շրջանի բնակավայրեր
Տրոարն (կանտոն)
Տրոարն (Troarn), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Կան օկրուգի մեջ։ Համաձայն 2006 թվականի մարդահամարի կանտոնի բնակչությունը 22844 մարդ էր։ Կանտոնի համարը 1434 է։ Կանտոնում կա 17 կոմունա։
641
Մահեր
Կատեգորիա:641 Կատեգորիա:Տարեթվեր
Վալբրևեննա
Վալբրևեննա (իտալերեն՝ Valbrevenna), կոմունա Իտալիայի Լիգուրիա մարզի Ջենովա գավառում։ Բնակչությունը կազմում է 786 մարդ (2008 թվականի տվյալներով)։ Բնակչության խտությունը՝ 22 մարդ/կմ²։ Տարածքը՝ 35 կմ²։ Փոստային ինդեքս՝ 16010։ Հեռախոսային կոդ՝ 010։
Բնակավայրի հովանավորողն է համարվում Սուրբ Սանտուարիո դի նոստրա Սիգնորա դելլ Ակքուա։
Ժողովրդագրություն
Բնակչության դինամիկա.
Արտաքին հղումներ
Կատեգորիա:Իտալիայի բնակավայրեր
Նիգավզեբի
Դիրք
Գտնվում է ծովի մակարդակից 1050 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 29 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Օնի շրջան
Տիկնիկներ (թատրոն)
«Տիկնիկներ» թատրոն, մանկական թատրոն Սանկտ Պետերբուրգում։
Պատմություն
Հիմնադրվել է 2012 թվականին։
Այս պահին ներկայացումները բեմադրվում են Սանկտ-Պետերբուրգի տարբեր հարթակներում, այդ թվում` «Ալեքո», «Հայելի» «Տիկնիկների մեծ թատրոն» և այլ թատրոններում։ Բացի դրանից ստեղծագործական խումբն ստիպված է եղել փոխել անունը, այդ պատճառով այժմ թատրոնն աշխատում է «ՏԻԿՆԻԿՆԵՐ թատրոն` հասանելի թատրոն» անվամբ։
Թատրոնի առանձնահատկություններ
Ներկայացումները կարող են դիտել նաև լսողական խնդիրներ ունեցող երեխաները։ Ներկայացումները միշտ ուղեկցվում են սուրդո թարգմանությամբ։
Գտնվելով միևնույն տարածության մեջ, ձեռք բերելով ընդհանուր տպավորություններ և միասին ապրումակցելով բեմադրությունների հերոսներին` դահլիճում ներկա բոլոր երեխաները ձեռք են բերում միմյանց հետ շփվելու եզակի փորձ, ավելի համբերատար ու նրբազգաց են դառնում միմյանց հանդեպ և ընդլայնում են աշխարհի մասին իրենց պատկերացումները։
Թատրոնի դերասաններ
Թատերախմբի կազմի մեջ են մտնում Սանկտ-Պետերբուրգի թատերական ակադեմիայի շրջանավարտ երիտասարդ դերասաններ։ Նրանցից շատերն աշխատում են Սանկտ-Պետերբուրգի այլ թատրոններում, ինչպես, օրինակ, Գ․ Տովստոնոգովի անվան դրամատիկական մեծ թատրոնում, Ֆոնտանկայի երիտասարդական թատրոնում, Մյուզիք Հոլլում և այլն ։
Արտաքին հղումներ
Կատեգորիա:Թատրոններ այբբենական կարգով Կատեգորիա:Ռուսաստանի թատրոններ Կատեգորիա:Սանկտ Պետերբուրգի թատրոններ
Օրենսդրական գործընթացը Եվրոպական միությունում
Եվրոպական միության Օրենսդրական գործընթացը հիմնականում իրականացնում են Եվրոպական խորհրդարանը և Եվրոպական միության խորհուրդը։ Այս երկու մարմինները (ինստիտուտները) ձևականորեն կոչվում են Միացյալ օրենսդիրներ ։ Օրենսդրության ստեղծման և փոփոխման իրավասությունը նրանց միջև հավասարաչափ է բաժանված այն դեպքում, երբ, օրենսդրական նախաձեռնության հնարավորությունը պատկանում է  Եվրոպական հանձնաժողովին։ Սովորաբար օրենսդրական առաջարկը ՝ օրենք դառնալու համար, պահանջում է խորհրդարանի և խորհրդի հաստատում։ Հարաբերական իշխանությունը կոնկրետ ինստիտուցիոնալ գործընթացում կախված է նրանից, թե ինչ օրենսդրական ընթացակարգ է օգտագործվում և այն ոլորտից, որին վերաբերում է առաջարկը։ Շատ դեպքերում նրանք հավասար մասնակցություն են ունենում, երբեմն առավելություն ունի Եվրոպական Միության Խորհուրդը։ Ոլորտները և համապատասխան ընթացակարգերը սահմանվում են եվրոպական միության պայմանագրերով։
Եվրոպական միության պայմանագրերում, որոնք երբեմն անվանում են Միության հիմնական օրենք կամ նույնիսկ փաստացի Սահմանադրություն, փոփոխություններ կատարելու հնարավորությունը պատկանում է մասնակից երկրներին և նման փոփոխությունները պետք է վավերացվեն նրանց կողմից ՝ իրենց սահմանադրական պահանջներին համապատասխան։ Բացառություն կարող են լինել, այսպես կոչված, պարզեցված կետերը, որոնք նախատեսում են ընթացակարգի փոփոխություն, որն օգտագործվում է որոշակի ոլորտում ՝ առանց պայմանագրերի փաստացի փոփոխության։
Խորհրդարան
Եվրոպական խորհրդարանն ունի 751 անդամ, որոնց ընտրում են յուրաքանչյուր 5 տարին մեկ համընդհանուր ընտրական իրավունքի հիման վրա։ Խորհրդարանը կազմակերպված է որպես բազմակուսակցական մարմին, իսկ խորհրդարանի անդամներն աշխատում են դրա մեջ և հանդիսանում են Եվրոպական խորհրդարանի խմբակցությունների, այլ ոչ թե ազգային պատվիրակությունների մաս։ Այնուամենայնիվ, խորհրդարանական քաղաքական խմբերը շատ թույլ են, նրանց գոյություն ունեցող ազգային կուսակցություններից բաղկացած լայն գաղափարական խմբերի կարգավիճակի պատճառով։
Խորհրդարանական իշխանությունը զգալիորեն ուժեղացել է 50 -ական թվականների համեմատ, քանի որ նոր օրենսդրական ընթացակարգերն ավելի մեծ հավասարություն էին ապահովում խորհրդարանի և խորհրդի միջև։ Խորհրդարանը նաև ստացել է ավելի շատ լիազորություններ Եվրոպական հանձնաժողովի նշանակման ժամանակ, որը միշտ պատասխանատու է եղել խորհրդարանի առջև (խորհրդարանն իրավունք ունի անվստահություն հայտնել իրեն)։
Խորհուրդ
Եվրոպական Միության խորհուրդը ներկայացնում է անդամ պետությունների կառավարությունները,այդ պատճառով մասնակիցների թիվը համապատասխանում է պետությունների թվին, սակայն ձայները բաշխված են ըստ յուրաքանչյուրի բնակչության թվի ։ Այդ պատճառով խորհրդի աշխատանքը կախված չէ քաղաքական խմբերից և կոմիտեներում աշխատելու փոխարեն, նրա աշխատանքի մեծ մասն իրականացվում է դիվանագիտական ներկայացուցիչների կողմից։
Եվրոպական հանձնաժողով
Հանձնաժողովը փաստացի մենաշնորհ ունի օրենսդրական գործընթացում առաջարկություններ ներկայացնելու համար, իշխանություն,որը հնարավորություն է տալիս հանձնաժողովին զգալի ազդեցություն ունենալ ամբողջ ԵՄ օրակարգում ։ Եվ թեև հանձնաժողովը օրենքներ է ներկայացնում խորհրդի կամ խորհրդարանի առաջարկով, օրենսդրական առաջարկի կոնկրետ ձևը սահմանում է հանձնաժողովը։
Սովորաբար հանձնաժողովի բացասական կարծիքը խորհուրդին ստիպում է քվեարկել միաձայն, այլ ոչ թե ձայների մեծամասնությամբ։ Կան նաև դեպքեր, երբ հանձնաժողովը կարող է ինքնուրույն ընդունել օրենսդրական ակտերը։
Ազգային խորհրդարաններ
Եվրամիության անդամ պետությունների ազգային խորհրդարանները ունեն վաղ նախազգուշացման մեխանիզմ,որը նախատեսում է, որ եթե մի երկիր այս կամ այն օրինագծով ընդհանուր սուբսիդավորման սկզբունքների խախտում է մատնանշում  — այսպես կոչված «դեղին քարտ» — ապա նման օրինագիծը պետք է վերանայվի:Եթե խորհրդարանների մեծամասնությունն այդպես վարվի, այսպես կոչված «նարնջագույն քարտ» — խորհուրդը կամ խորհրդարանը կարող են հանել նման օրինագիծը ։
Սովորական օրենսդրական ընթացակարգ
Սովորական օրենսդրական ընթացակարգը հիմնական կարգ է, որն օգտագործվում է հրահանգներ և այլ փաստաթղթեր ստեղծելու համար:Նախկինում այն կոչվել է որոշումների համատեղ ընդունման գործընթաց,որը հակադրվում է խորհրդակցությունների ընթացակարգի կամ համակարգման բաց մեթոդի վրա հիմնված միջկառավարական մեթոդին ։
Եվրոպական Միության պայմանագրերում սովորական օրենսդրական ընթացակարգը նկարագրվում է հետևյալ կերպ. Հանձնաժողովը օրենսդրական առաջարկ է ներկայացնում խորհրդարան կամ խորհուրդ։ Առաջին ընթերցմամբ խորհրդարանն արտահայտում է իր դիրքորոշումը ։ Եթե խորհուրդը համաձայնի խորհրդարանի կարծիքի հետ, ապա նման ակտն ընդունված կհամարվի ։ Եթե ոչ, ապա խորհուրդը պետք է իր սեփական կարծիքն արտահայտի այդ կապակցությամբ և նման ակտը հետ ուղարկի խորհրդարան ՝ իր բացատրություններով ։ Հանձնաժողովը նույնպես խորհրդարանին տեղեկացնում է հարցի վերաբերյալ իր դիրքորոշման մասին։ Երկրորդ ընթերցմամբ ակտը համարվում է ընդունված, եթե Խորհրդարանը կամ կհաստատի խորհրդի ներկայացրած տեքստը կամ որևէ որոշում չի ընդունի։ Խորհրդարանը կամ կարող է մերժել խորհրդի ներկայացրած տեքստը, ինչը կհանգեցնի ակտի մերժմանը կամ կատարելագործել այն և վերադարձնել խորհրդին։ Հանձնաժողովն իր կարծիքը հայտնում է երկրորդ անգամ ։Այն փոփոխությունները, որոնք հանձնաժողովը մերժել է, խորհուրդը կարող է ընդունել միայն միաձայն, այլ ոչ թե ձայների մեծամասնությամբ ։
Հատուկ օրենսդրական ընթացակարգեր
Պայմանագրերը պարունակում են դրույթներ որոշակի ոլորտներում հատուկ օրենսդրական ընթացակարգերի օգտագործման վերաբերյալ։ Ընթացակարգերը, որոնց վրա պետք է ուշադրություն դարձնել, դա խորհրդատվական և համաձայնության ընթացակարգերն են, սակայն կարող են օգտագործվել նաև ուրիշները։
Խորհրդատվական ընթացակարգ
Այս ընթացակարգի համաձայն ՝ Խորհուրդը, գործելով կամ միաձայն, կամ որակավորված մեծամասնությամբ, կարող է ընդունել Եվրոպական հանձնաժողովի կողմից առաջարկված օրենսդրությունը Եվրոպական խորհրդարանի հետ համաձայնեցնելուց հետո ։ Չնայած նրան, որ խորհուրդը պետք է խորհրդակցի խորհրդարանի հետ օրենսդրական առաջարկի վերաբերյալ, Խորհուրդը կապ չունի խորհրդարանի դիրքորոշման հետ ։Գործնականում խորհուրդը սովորաբար անտեսում է խորհրդարանի կարծիքը կամ նույնիսկ որոշում է կայացնում նախքան խորհրդարանի առաջարկություններ առաջադրելը ։ Սակայն Եվրոպական դատարանը որոշում է կայացրել, որ խորհուրդը պարտավոր է սպասել խորհրդարանի դիրքորոշմանը, իսկ որոշումները, որոնք ընդունվել են առանց խորհրդարանի մասնակցության, չեղարկվեն ։Գործելով այդ կերպ, Խորհրդարանը երբեմն սաբոտաժի է ենթարկում  այն օրենսդրական ակտերի  ընդունումը,  որոնց նա հավանություն չի տալիս։
Նախքան միասնական եվրոպական ակտի ընդունումը, խորհրդատվական ընթացակարգը համարվում էր Եվրոպական համայնքում առավել օգտագործվող օրենսդրական ընթացակարգ։ Խորհրդատվությունը մինչ օրս օգտագործվում է ներքին շուկայից հեռացման և մրցակցության օրենսդրության ոլորտում օրենսդրական նպատակների համար։
Հանձնաժողովը և Խորհուրդը գործում են միանձնյա
Այս ընթացակարգը ենթադրում է, որ խորհուրդը կարող է ընդունել հանձնաժողովի առաջարկած օրենքները ՝ առանց հաշվի առնելու խորհրդարանի կարծիքը։ Կարգն օգտագործվում է, երբ ստեղծվում է Միասնական արտաքին սակագինը, ինչպես նաև բանակցությունների համար, որոնք վերաբերում են արտաքին առևտրային տարածքում առևտրային գործարքներին։
Հանձնաժողովը գործում է միանձնյա
Որոշ ոլորտներում հանձնաժողովը կարող է ընդունել կարգավորող և տեխնիկական օրենսդրություն ՝ առանց այլ մարմինների հետ համաձայնեցնելու։ Հանձնաժողովը կարող է իր նախաձեռնությամբ օրենքներ ընդունել, որոնք վերաբերում են  անդամ պետությունների ընկերություններին տրամադրվող մենաշնորհներին և կոնցեսիաներին,  և վերաբերում են այն աշխատողներին, ովքեր ցանկանում են մնալ նշված պետություններում, եթե նրանք աշխատել են այնտեղ։ Այս ընթացակարգի շնորհիվ ընդունվել են երկու հրահանգ. մեկը` անդամ պետությունների և ընկերությունների միջև հարաբերություններում թափանցիկության վերաբերյալ, իսկ երկրորդը ՝ հեռահաղորդակցության ոլորտում մրցակցության վերաբերյալ ։
Ակտեր
Օրենսդրությունը, որն ընդունվել է այդ ընթացակարգերի արդյունքում, կարող է արտահայտվել տարբեր ձևերով։ Որոշումները, կանոնակարգերը օրենքներ են, որոնք ունեն ուղիղ  ազդեցություն։ Հրահանգները պետք է լինեն  ազգային օրենսդրության մեջ որոշակի սահմաններում տեղափոխված ։ Լուծումներն ունեն ուղղակի գործողություն, բայց միայն կոնկրետ անձանց կամ իրավիճակների հանդեպ։ Գոյություն ունեն նաև այլ ձևեր։
Արտաքին հղումներ
Կատեգորիա:Եվրոպական միության օրենսդրական գործընթաց Կատեգորիա:Եվրոպական միության սահմանադրական իրավունք
Պոբերեժնոե (գյուղ, Վիննիցայի շրջան)
Պոբերեժնոե (Побережне), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1600 թվականին։
2001 թվականի տվյալներով Պոբերեժնոե գյուղում բնակվում էր 718 մարդ։ Բնակավայրը զբաղեցնում է 1586 կմ² տարածք։ Բնակչության խտությունը կազմում էր 452,71 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Վիննիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1600 թվականին հիմնադրված բնակավայրեր
Մուրադ Հասրաթյան
Մուրադ Մարգարի (Մորուսի) Հասրաթյան, հայ ճարտարապետ, ճարտարապետության պատմաբան։ Ճարտարապետության դոկտոր (1993)։ Մորուս Հասրաթյանի որդին։
Կենսագրություն
Մուրադ Հասրաթյանը ծնվել է 1935 թվականի հունիսի 20-ին Երևանում՝ նորաստեղծ ԵՊՀ պատմագրական ֆակուլտետի առաջին ուսանողներ, հետագայում՝ Մատենադարանի տնօրեն, Հայաստանի պատմության թանգարանի տնօրեն, անվանի պատմաբան-բանասեր, ՀՍՍՀ գիտության վաստակավոր գործիչ Մորուս (Մարգար) Հասրաթյանի և ՀՍՍՀ վաստակավոր ուսուցչուհի, Ն. Կ. Կրուպսկայայի անվան միջնակարգ դպրոցի հայոց լեզվի և գրականության ուսուցչուհի Սիրանուշ Մարտիրոսյան-Հասրաթյանի ընտանիքում։
Գործունեություն
1958 թվականին գերազանցության դիպլոմով ավարտել է Երևանի պոլիտեխնիկական ինստիտուտը՝ ստանալով «ճարտարապետի» որակավորում։
Ինստիտուտում նրա դասախոսներն էին Ռաֆայել Իսրայելյանը, Սամվել Սաֆարյանը, Վարազդատ Հարությունյանը, իսկ դիպլոմային աշխատանքի ղեկավարն էր Միքայել Մազմանյանը:
Որպես ավագ ճարտարապետ, 1958 թվականին աշխատանքի է անցել նորաբաց Երևաննախագիծ ինստիտուտի Գևորգ Թամանյանի արվեստանոցում։ Նրա նախագծերով Երևանում կառուցվել են բնակելի և վարչական շենքեր, դպրոցներ, Շիրվանզադեի անվան 21 դպրոցը, նախագծել է Լուկաշինի անվան սովտնտեսության և Քանաքեռ-ՀԷԿ-ի բնակելի ավանների հատակագծերը։ 1964 թվականից  ՀԽՍՀ ԳԱ արվեստի ինստիտուտում աշխատում է որպես կրտսեր գիտաշխատող, ապա՝ ինստիտուտի գիտքարտուղար, (1971-1976 թվականներին՝ զուգահեռաբար նաև Արվեստի ինստիտուտում գործող արվեստագիտության և ճարտարապետության գիտական աստիճանաշնորհման խորհրդի քարտուղար)։ 1979 թվականին Մ. Հասրաթյանը նշանակվում է ՀԽՍՀ ԳԱ արվետսի նստիտուտի պատմության և մշակույթի հուշարձանների համահավաքի նորաստեղծ բաժնի վարիչ, այդ պաշտոնում աշխատելով մինչև 1985 թվականը։
1988 թվականից մինչ օրս Մուրադ Հասրաթյանը ՀՀ ԳԱԱ արվեստի ինստիտուտի ճարտարապետության բաժնի վարիչն է։ 1969 թ. Հասրաթյանը պաշտպանում է դիսերտացիա՝ «Սյունիքի XVII-XVIII դդ ճարտարապետական համալիրները» 2 թեմայով և ստանում ճարտարապետության թեկնածուի գիտական աստիճան։
2003 թվականին Մ. Հասրաթյանը ստացել է "Ճարտարապետություն" մասնագիտությամբ պրոֆեսորի գիտական կոչում ։
1994 թվականից դասավանդում է Երևանի գեղարվեստի պետական ակադեմիայում, 1999 թվականից՝ Երևանի պետական համալսարանում, 2003 թվականից՝ պրոֆեսոր։
Ուսումնասիրություններ
Չափագրել է շուրջ 150 հուշարձան։
Մ. Հասրաթյանն ուսումնասիրել և չափագրել է հայկական գաղթօջախների հուշարձանները, մասնավորապետ Թիֆլիսի հայկական եկեղեցիները և ուսումնասիրության արդյունքները հրատարակել ռուսերեն և ֆրանսերեն։ 1964 թվականին նա առաջին անգամ այցելել է Ղարաբաղ՝ դառնալով ոչ միայն ՀՀ ԳԱԱ արվեստի ինստիտուտից Արցախ այցելած, այլև պատմական Հայաստանի այդ նահանգի ճարտարապետության առաջին հայ պատմաբանը։ Առաջին անգամ չափագրել է Լեռնային Ղարաբաղի տարածքի հայկական միջնադարյան ճարտարապետության արժեքավոր հուշարձանախմբեր Ամարասի վանքը, Դադիվանքը, Խաթրավանքը, Գանձասարի վանքը, Գտչավանքը, բազմաթիվ եկեղեցիներ, այդ թվում՝ Շուշիի նշանավոր Ղազանչեցոց տաճարը։
Առաջինն ուսումնասիրել ու գիտական շրջանառության մեջ է դրել Տաշիրի միանավ, Դդմաշենի, Սարակապի վաղ միջնադարյան հուշարձանները, հետազոտել հայ-բյուզանդական, հայ-վրացական, հայ-իրանական ճարտարապետական առնչությունները[2]: Նախիջևանում Մ. Հասրաթյանը չափագրել, վերլուծել և գիտական շրջանառության մեջ է դրել բազմաթիվ հուշարձաններ, որոնց թվում Աստապատի Կարմիր վանքը, որը հետագայում ավերվեց Նախիջևանի նոր «տերերի» կողմից և այժմ իր գոյությունը պահպանում է միայն Մ. Հասրաթյանի չափագրություններում և նկարագրություններում։
Գրքեր
Հեղինակել է նաև հայոց պատմության քառահատորյակի՝ հայկական ճարտարապետությանը նվիրված բոլոր հոդվածները։
Համահեղինակ է հայ ճարտարապետության պատմությանը նվիրված մի շարք գրքերի («Երևան», ռուսերեն, 1968, «Սովետական Հայաստանի ճարտարապետությունը», ռուսերեն, 1972, «Կեչառիս», անգլերեն և իտալերեն, 1982, «Գանձասար», անգլերեն և իտալերեն, 1987)։
Ծանոթագրություններ
Կատեգորիա:Հայ ճարտարապետներ Կատեգորիա:Հայ պատմաբաններ Կատեգորիա:ՀՊՃՀ շրջանավարտներ Կատեգորիա:ՀՀ պետական մրցանակի դափնեկիրներ Կատեգորիա:ՀՀ ԳԱԱ թղթակից անդամներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:ԽՄԿԿ անդամներ Կատեգորիա:Խորհրդային արվեստաբաններ
Վաթեռլոոյի համալսարան
Վաթեռլոոյի համալսարան (University of Waterloo), գտնվում է Վաթեռլոոյում, Օնտարիո, Կանադա։
Պատմություն
Վաթեռլոոյի համալսարանը բացվել է 1957 թվականին։ Այս համալսարանը Կանադայի քոլեջների ու համալսարանների և ԵՄ համալսարանների ասոցիացիայի անդամ է։ Համալսարանը առաջարկում է արվեստի, ճարտարագիտության, էկոլոգիայի, առողջապահության, անկախ գիտությունների և մաթեմատիկայի ուսումնական ծրագրեր։ Համալսարանը ստացել է համաշխարհային ճանաչում (ըստ QS World University Rankings-ի` համալսարանը 160-րդն է աշխարհում, Times Higher Education World University Rankings-ի տվյալներով այն զբաղեցնում է 201—225 տեղը ) կրթական գործընթացի կազմակերպման իր նորարարական մոտեցման համար, դրա վառ օրինակն է ուսումնական գործընթացի միավորումը աշխատանքի հետ ուսումնասիրվող առարկաների ոլորտում։ Մեծ ուշադրություն է դարձվում գիտական հետազոտությունների անցկացմանը ու բիզնեսի ոլորտի և արդյունաբերական ձեռնարկությունների հետ սերտ համագործակցությանը, ինչին նպաստում է իր պատերին ստեղծվող մտավոր սեփականության ոլորտում համալսարանական ազատական քաղաքականությունը։ Համալսարանում կան մի շարք միջազգային ծրագրեր, որոնք հնարավորություն են տալիս աշխարհի տարբեր երկրների քաղաքացիներին դառնալ նրա ուսանողը։
Վաթեռլոոյի համալսարանի խնդիրն է ապահովել բարձրորակ կրթություն Օնտարիոյի և Կանադայի սահմաններից դուրս, այն ներառում է միջազգային բիզնես և հետազոտություն։ Maclean's ամսագրի ամենամյա վարկանիշի տվյալներով Վաթեռլոոյում տեղակայված Ուիլֆրիդ Լորյեի համալսարանը և Վաթեռլոոյի համալսարանը ճանաչվել են տարածաշրջանային լավագույն ուսումնական հաստատություններ նույն տիպի համալսարանների շրջանում, իսկ Վաթեռլոոյի համալսարանի հեղինակությունը լավագույնն է ճանաչվել Կանադայի բոլոր բուհերի ընդհանուր հաշվարկում ։ Երկու համալսարանների ղեկավարները հայտարարել են, որ իրենք չափազանց գոհ են վարկանիշի արդյունքներից` հաշվի առնելով, որ այլ նահանգների բարձրագույն ուսումնական հաստատությունները Օնտարիո նահանգի համեմատ ավելի բարձր ֆինանսավորում են ստանում։
2005 թվականի հոկտեմբերի 13-ին Microsoft ընկերության ղեկավար Բիլ Գեյթսը այցելում է Վաթեռլոոյի համալսարան, որտեղ ելույթ է ունենում տեղեկատվական տեխնոլոգիաների, մաթեմատիկայի և ինժեներական գիտությունների ֆակուլտետների առաջին կուրսեցիների առջև ։ Հանդիպումը տեղի է ունենում Գեյթսի հյուսիսամերիկյան շրջագայության շրջանակներում` ԱՄՆ-ի և Կանադայի լավագույն համալսարաններ և քոլեջներ։
Իր դասախոսության ընթացքում Windows համակարգի հիմնադիրը խոսում է համակարգչային արդյունաբերության ապագա մասնագետների հետ ոլորտի զարգացման փայլուն հեռանկարների մասին` հատուկ ընդգծելով, որ այդ գործը ոչ միայն հետաքրքիր է, այլև չափազանց շահութաբեր։ Վաթեռլոոյի համալսարանը միակ Կանադական բուհն է, որն արժանացել է Microsoft-ի ղեկավարի այցին իր «ուսանողական շրջագայության» շրջանակներում, որը, բացի Վաթեռլոոյից, ներառում է ևս հինգ հասցե` Միչիգանի, Վիսկոնսինի համալսարաններ, Կոլումբիայի համալսարան, Հովարդի և Փրինսթոնի համալսարաններ։ «Բիլ Գեյթսի այցը,- այդ իրադարձությունը մեկնաբանում է Վաթեռլոոյի համալսարանի նախագահ Դեյվիդ Ջոնսթոնը,- ևս մեկ անգամ ապացուցում է, որ մեր ուսանողների մակարդակը աշխարհում համարվում է ամենաբարձրերից մեկը, իսկ մեր ուսումնական ծրագրերը համապատասխանում են աշխարհի լավագույն չափանիշներին»։
Դեյվիդ Ջոնսթոնը, որը համալսարանի նախագահ է եղել 1999-ից մինչև 2010 թվականը, Կանադայի գեներալ-նահանգապետ է նշանակվել 2010 թվականին։ 2018 թվականին ֆիզիկայի բնագավառում Նոբելյան մրցանակը շնորհվել է համալսարանի պրոֆեսոր Դոննա Սթրիքլենդին։
Արտաքին հղումներ
Կատեգորիա:Կանադայի համալսարաններ Կատեգորիա:1957 հիմնադրված կրթական հաստատություններ Կատեգորիա:1957 հիմնադրումներ Կատեգորիա:Համալսարաններ
Գոհար Գալստյան
Գոհար Աշոտի Գալստյան, հայ բանաստեղծ, արձակագիր, թարգմանիչ, Հայաստանի գրողների միության անդամ (2004)։
Կենսագրություն
Ծնվել է Երևանում։ Ավարտել է Երևանի Եղիշե Չարենցի անվան թիվ 67 դպրոցը։ 1982-1987 թվականներին սովորել է ԵրՊԻ Կիբեռնետիկայի և Անգլերեն լեզվի տեխնիկական թարգմանության բաժիններում։ 1997 թվականից աշխատում է Գրականության և արվեստի պետական թանգարանում, որպես գրական բաժնի ավագ գիտաշխատող։ 2004 թվականից Հայաստանի գրողների միություն անդամ է ։ Հեղինակ է մի քանի բանաստեծական և արձակ ժողովածուների։ Գոհար Գալստյանի բանաստեղծական շարքերը, հրապարակախոսական հոդվածները, էսսեներն ու պամվածքները պարբերաբար տպագրվում են հայաստանյան և սփյուռքի տպագիր ու էլեկտրոնային հանդեսներում։
Արտաքին հղումներ
Կատեգորիա:Հայաստանի գրողների միության անդամներ Կատեգորիա:Հայ բանաստեղծներ Կատեգորիա:Հայ արձակագիրներ Կատեգորիա:Հայ թարգմանիչներ
Ռաֆայել Մորենո Արանսադի
Ռաֆայել Մորենո Արանզադի (Rafael Moreno Aranzadi; Մայիսի 23 1892, Բիլբաո - Մարտի 1 1922, նույն վայրում), մականունը Պիչիչի (Pichichi)  - իսպանացի ֆուտբոլիստ, հարձակվող։ Իսպանիայի պատմության մեջ լավագույն հարձակվողներից մեկը, նրա անունով է կոչվում Լա Լիգայի լավագույն ռմբարկուի մրցանակաը  - «Պիչիչի մրցանակ»։
Ակումբային կարիերա
Ծնվել է Բիլբաոյում։ Առաջին Կոպա դել Ռեյի եզրափակիչը խաղացել է 1913 թվականի մարտին։ Ատլետիկ Բիլբաոն պարտվեց Ռասինգ Քլաբ դե Իրունին 0-1 հաշվով։ Նույն տարվա օգոստոսի 21, նույն մրցակցի դեմ, որը անվանափոխվել էր Ռեալ Յունիոն, նրանք խաղացին Սան Մամես մարզադաշտի բացման ժամանակ, և նա դարձավ առաջին գոլի հեղինակը այս մարզադաշտում և ստացավ իր մականունը իր թույլ կազմվածքի պատճառոց ։
Պիչիչին նաև խաղաց ևս հինգ գավաթային եզրափակիչներում` հաղթելով դրանցից չորսում և դարձավ հեթ-տրիկի հեղինակ 1915 թվականի եզրափակչում, որտեղ Ատլետիկը հաղթեց Էսպանյոլին 5–0 հաշվով ։ Նա մահացավ 1922 թվականի մարտի 2-ին 29 տարեկան հասակում` անսպասելի վարակվելով տիֆով ։
Միջազգային կարիերա
1920 թվականին Պիչիչին դարձավ նոր ձևավորված Իսպանիայի ֆուտբոլի ազգային հավաքական առաջին խաղացողներից մեկը, որը 1920 թվականին խաղաց Ամառային օլիմպիական խաղերում, որը կայացավ Բելգիայում։
Ծանոթագրություններ
Կատեգորիա:Իսպանացի ֆուտբոլիստներ Կատեգորիա:Աթլետիկ Բիլբաոյի ֆուտբոլիստներ Կատեգորիա:Բասկ ֆուտբոլիստներ Կատեգորիա:Մայիսի 23 ծնունդներ Կատեգորիա:Մարտի 1 մահեր Կատեգորիա:Ֆուտբոլի հարձակվողներ Կատեգորիա:Իսպանիայի հավաքականի ֆուտբոլիստներ
Ինստասամկա
Դարիա Եվգենևնա Զոտեևա, ավելի հայտնի որպես Ինստասամկա, ռուս ռեփեր և տիկտոկեր, նախկինում ինստաբլոգեր։
Վաղ տարիներ և կրթություն
«Mash» հրատարակության տվյալներով՝ Դարիան սովորել է Տոբոլսկի թիվ 3 դպրոցում, որտեղից նրան հեռացրել են իններորդ դասարանում (պատճառը չի նշվում) ։ Ըստ «SRSLY» մեդիա հարթակի՝ Դարիան ավարտել է դպրոցը և ընդունվել «տեղական քոլեջ» տնտեսագետի մասնագիտությամբ։ Այնուհետև ընդունվել է Մոսկվայի պետական ​​իրավաբանական ակադեմիա, բայց նրան հեռացրել են երկու ուսումնական հաստատություններից՝ վատ հաճախումների պատճառով ։
Անձնական կյանք
Ըստ Mash ռուսական մեդիա հարթակի՝ մինչ այդ Դարիան որոշ ժամանակ հարաբերությունների մեջ է եղել Ալեքսանդր Կովինի հետ ։
Բլոգինգ
2017 թվականին (ըստ «Vokrug TV» հրապարակման), 2016 թվականին նա սկսեց նկարահանել խոսակցական ժանրի տեսահոլովակներ և զվարճալի կարճ տեսանյութեր՝ վայներ ։ Դրանք ինստագրամում հրապարակել է «Պրեզիդենտշա» կեղծանունով ։ Ավելի ուշ կեղծանունը փոխվեց և դարձավ «Ինստասամկա», իսկ նրա կերպարը դարձավ սադրիչ։ « Lenta.ru » կայքէջը 2019 թվականի հոկտեմբերին իր նյութում նշում է, որ հանդիսատեսի ուշադրությունը գրավելու համար բլոգերն օգտագործում է ոչ միայն իր կերպարը, այլև ցնցում է բոլորին բեմադրված կողոպուտներով և պատահարներով, իսկ հիմա և այլ սկանդալային արարքներով ։ Այդ պատճառով նրան հաճախ համեմատում են ռեփեր Մորգենշտերնի հետ], ով նույնպես իր համբավը ձեռք է բերել էպատաժի շնորհիվ ։
Երաժշտական ​​կարիերա
2019 թվականի հունիսի 8-ին նա թողարկեց իր առաջին անհատական ​​երաժշտական ​​ձայնասկավառակը՝ «Born to Flex»-ը։ Երկրորդ ձայնասկավառակը՝ «Triple Baby»-ն, թողարկվել է 2019 թվականի օգոստոսի 30-ին ։ Ձայնասկավառակները տարածելու համար Դարիան 2019 թվականի հոկտեմբերից դեկտեմբեր մեկնեց շրջագայության Ռուսաստանի քաղաքներով ։ Նաև մինչ շրջագայությունը սկսելը՝ թողարկվեց «Triple Baby Tour» սինգլը, որում Դարիան ունկնդիրներին կոչ էր անում գալ իր համերգներին ։
2020 թվականին Ինստասամկան թողարկեց երեք ձայնասկավառակ, որոնցից երկուսը սոլո՝ «Mamacita» և «Thank You Dad», ինչպես նաև «Moneyken»-ի հետ համատեղ՝ «Family Business» ձայնասկավառակը ։ Վերջինս թողարկումից հետո առաջին տեղն է զբաղեցրել « Apple Music »-ի ռուսական չարթում ։
2020 թվականի վերջից Ինստասամկայի սինգլներից շատերը (ավելի կոնկրետ՝ «Viton», «Fact», «Mommy», «Money Day», «Juicy» և «Lipsi Ha») լայն տարածում են գտել տիկտոկյան հարթակում նույնիսկ մինչ դրանց պաշտոնական թողարկումը։ «Brand Analytics» վերլուծական գործակալության հետազոտության համաձայն՝ Դարիայի հաշիվն այս սոցիալական հարթակում 2021 թվականի փետրվարի դրությամբ ամենահայտնիներից մեկն է Ռուսաստանում  ։
2021 թվականի նոյեմբերին նա թողարկեց իր «Moneydealer» սոլո ձայնասկավառակը, որը ներառում է 7 թրեք՝ 14 րոպե ընդհանուր տևողությամբ ։ Դրանցից երկուսը՝ «Lipsi Ha»-ն և «Juicy»-ն, նախկինում թողարկված սինգլներ են։ Թրեքներից մեկը ձայնագրվել է «Moneyken»-ի հետ միասին, ով, ըստ ՎԿ-ի տեղեկությունների, նաև ալբոմի պրոդյուսերն է ։
«Նա քեզ համար Ինստասամկա չէ»
2019 թվականի սեպտեմբերի վերջին Ինստասամկայի նախկին օգնական Նիկիտա Լոլը խոսեց իր ընկերոջ՝ Օլեգի հետ կողոպուտի բեմադրության և դժբախտ պատահարի մասին, որի մասին նրանք ավելի վաղ հայտնել էին ։ Նա դա արել է իր երկժամյա «Նա քեզ համար Ինստասամկա չէ» ֆիլմում, որը հրապարակվել է ՅուԹյուբում։ Այս մանրամասների բացահայտման հիմք է հանդիսացել Դարիայի և Լոլի միջև նախկինում կնքված « փոխվստահության համաձայնության » չիրականացումը. նրանք պայմանավորվել են, որ ամեն ամիս Նիկիտան պետք է որոշակի ֆիքսված գումար ստանա իր աշխատանքի համար, բայց Ինստասամկան ինչ-որ պահի խախտել է այս համաձայնությունը՝ հրաժարվելով վճարել նրան ։ Տեսանյութի հրապարակումից մի քանի օր անց Լոլան թողարկել է  ՅուԹյուբի «Նոր շոու» ​​ծրագիրը, որին մասնակցել են Դարիան, նրա ընկերը և այլ բլոգերներ։ Հրապարակման մեջ Օլեգը բոլորի հետ իրեն կոպիտ է պահել, ինչն էլ ավելի է սրել իրավիճակը սկանդալի հետ կապված։ Նիկիտան նաև ասաց, որ Դարիային մերկացնելու երկրորդ մասն է ունեցել։ Դա ստիպեց Դարիային փորձել լուծել վեճը Նիկիտայի հետ՝ վճարելով նրան աշխատանքի համար ամբողջ գումարը ։
Այլ սկանդալներ
2021 թվականի հունվարին Դարիան կոպիտ է վարվել Յանդեքս Ֆուդի առաքիչի հետ և նրա վրա սուրճ է լցրել՝ համաճարակի հետ կապված կանոնները չպահպանելու համար՝ տեսանյութ հրապարակելով Ինստագրամի իր սթորի բաժնում։ Այս միջադեպից հետո Յանդեքս Ֆուդի ղեկավարությունը ընդմիշտ արգելափակել է աղջկա հաշիվը հավելվածում ։
2021 թվականի փետրվարին Դարիան վռնդեց դիմահարդարներին իր բնակարանից և կոպտեց նրանց՝ տեսանյութ հրապարակելով Ինստագրամի իր սթորի բաժնում ։ Այս դեպքից հետո «TenLetters» ընկերությունը հրաժարվեց նրա մասնակցությունից «100% գայլ» ֆիլմում որպես հնչյունավորող, իսկ Կլավա Կոկան հրաժարվեց նրա հետ համագործակցելուց ։
2021 թվականի սեպտեմբերին Կիևում կայացած համերգի ժամանակ Դարիան ելույթի ժամանակ բեմից հայտարարեց, որ իրեն դուր չի գալիս դահլիճում ներկաներից մեկի արտաքին տեսքը, որից հետո նա առաջարկեց նրան լքել համերգը և սպառնաց դուրս շպրտել նրան, եթե նա չհամաձայներ ։
Ծանոթագրություններ
Կատեգորիա:Հիփ հոփ երգիչներ Կատեգորիա:Ռուս բլոգերներ Կատեգորիա:Ռուս երգչուհիներ
Օբյեկտիվիզմ
Օբյեկտիվիզմ, փիլիսոփայական ուղղություն, որը զարգացրել է ռուս-ամերիկացի գրող և փիլիսոփա Այն Ռանդը։ Նա նկարագրում էր իր փիլիսոփայությունը այսպես․ «մարդու՝ որպես հերոսական էակի կոնցեպտ՝ իր սեփական երջանկությամբ, իր կյանքի բարոյական նպատակով, արդյունավետ ձեռքբերումներով, ամենաազնիվ գործունեությամբ և բանականությամբ՝ որպես միակ բացարձակ» ։
Ռենդն իր օբյեկտիվիստական տեսանկյունն առաջին հերթին արտահայտել է գեղարվեստական գրականության մեջ, հատկապես՝ «Շատրվանագլուխը» (1943) և «Ատլանտը պարզեց թևերը» (1957) գրքերում, իսկ ավելի ուշ՝ ոչ գեղարվեստական էսսեներում և գրքերում, ինչպես օրինակ «Եսասիրության առաքինությունը» (1964) և «Փիլիսոփայություն․ ով ունի դրա կարիքը» (1982)։
Լեոնարդ Պեյկոֆը՝ պրոֆեսիոնալ փիլիսոփա և Ռանդի մտավոր ժառանգորդը, օբյեկտիվիզմը բնութագրում էր որպես «փակ համակարգ», քանի որ դրա «հիմնարար սկզբունքները» սահմանվել են հեղինակի կողմից և ենթակա չեն փոփոխության։ Այնուամենայնիվ, նա նաև հայտարարել է, որ «նոր հետևանքներ, կիրառություններ և ինտեգրումներ միշտ կարելի է հայտնաբերել» ։ Այս տեսակետը կիսում է նաև Քրեգ Բիդլը իր «Ի՞նչ է օբյեկտիվիզմը» հոդվածում ։ Նա կարծում է, որ օբյեկտիվիզն ինքնին ձևավորված փիլիսոփայություն է՝ ստեղծված Այն Ռանդի կողմից, որը տվել է օբյեկտիվիզմի բոլոր բնութագրիչները, իսկ նոր մեկնաբանությունները պարզապես հավելումներ են։
Օբյեկտիվիզմի հիմնական դրույթներից մեկն այն է, որ իրականությունը գոյություն ունի անկախ այն բանից մարդիկ ընկալում են այն, թե ոչ։ Ըստ այդմ, կարելի է իրական աշխարհից օբյեկտիվ գիտելիք ստանալ միայն տրամաբանության միջոցով։ Հենց այս պատճառով Ռանդը իր փիլիսոփայությունը հաճախ անվանում է «երկրի վրա ապրելու փիլիսոփայություն» ։ Մեկ այլ կարևոր դրույթ է այն, որ մարդու կյանքի միակ բարոյական նպատակը սեփական երջանկության ձգտումն է (տես ռացիոնալ էգոիզմ)։ Օբյեկտիվիզմի ջատագովները նաև առանձնակի տեղ են տալիս laissez-faire կապիտալիզմին, քանի որ այն համարում են միակ բարոյական համակարգը, որ պաշտպանում է անհատների իրավունքներն ու շահերը։
Ակադեմիական փիլիսոփաները, ընդհանուր առմամբ, քիչ ուշադրություն են դարձրել կամ մերժել են Ռանդի փիլիսոփայությունը, չնայած ակադեմիկոսների ավելի փոքր թիվն իրոք պաշտպանել և շարունակում է պաշտպանել նրան ու նրա տեսակետերը ։ Այնուամենայնիվ, օբյեկտիվիզմը մեծ ազդեցություն է թողել ազատականների և ամերիկացի պահպանողականների վրա ։
Փիլիսոփայություն
Այն Ռանդը իր փիլիսոփայական մտքերն ի սկզբանե արտահայտել է գեղարվեստական գործերում, որից հետո միայն սկսել է գրել «Օբյեկտիվիստական ամսաթերթ», «Օբյեկտիվիստը» և «Այն Ռանդ նամանակի» ամսագրերում։ Հատկանշական է նրա «Օբյեկտիվիստական իմացաբանության ներածություն» աշխատությունը, որում նրա ներկայացրել է իր փիլիսոփայության հիմքերը և կարևոր դրույթները։
Մետաֆիզիկա․ օբյեկտիվ իրականություն
Ռանդի փիլիսոփայությունը սկսվում է 3 աքսիոմներով՝ Գոյություն, Գիտակցություն և Ինքնության օրենք ։ Ռանդը համարում էր, որ աքսիոմը «պնդում է, որը բացահայտում է գիտելիքի հիմքը և այդ գիտելիքի հետ կապ ունեցող ցանկացած առնչություն, և այն պարտադիր կերպով գոյություն ունի մյուսների մեջ, անկախ այն բանից խոսողը որոշում է ընդունել դա, թե ոչ։ Աքսիոմը դրույթ է, որը օգտագործվում է իր հակառակորդների դեմ և հաղթում է այն փաստով, որ նրանք պետք է ընդունեն այդ աքսիոմը և օգտագործեն ժխտման ցանկացած փորձի ընթացքում »։ Լեոնարդ Պեյկոֆը կարծում էր, որ Ռանդի փաստարկը աքսիոմների վերաբերյալ «ապացույցը չէ այն բանի, որ Գոյության, Գիտակցության և Ինքնության օրենքի աքսիոմները գոյություն ունեն։ Այն ապացույց է, որ դրանք աքսիոմներ են՝ գիտելիքի հիմքը և հետևաբար, անխուսափելի են »։ Ռանդն ասում էր, որ «գոյությունն» ինքնին ակնհայտ փաստ է։ Այն բացարձակ է և գտնվում է բոլոր այլ գիտելիքների հիմքում, այսինքն՝ «գոյությունը գոյություն ունի»։ Փաստերը միշտ մնում են փաստեր, անկախ որևէ բանից։ Հասարակության հավատալիքները, սովորություններն ու սովորություները չեն փոխում իրականությունը։ Դրանք կամ համընկնում են իրականության փաստերի հետ, կամ ոչ։ Որոշ մշակույթներում կարծում են, որ երկիրը տափակ է, ստրկությունը լավ բան է, կանայք պետք է ստորադասվեն տղամարդկանց, սակայն դա չի փոխում երևույթների բնական էությունը։ Դրանք հակասության են իրականությանը, հետևաբար կեղծ են։
Ռանդը նաև պնդում էր, որ լինելը նշանակում է լինել «ինչ-որ բան», որ «գոյությունը ինքնություն է»։ Այսինքն, լինելը նշանակում է լինել «հատուկ բնույթի էություն, որը կազմված է հատուկ հատկանիշներից» ։ Այն, ինչը չունի բնույթ կամ հատկանիշներ, գոյություն չունի և չի էլ կարող գոյություն ունենալ։ Գոյության աքսիոմը հասկացվում է որպես ինչ-որ բան ոչնչից տարբերելը, մինչդեռ Ինքնության օրենքը հասկացվում է որպես մեկ բան մյուսից տարբերելը, այսինքն՝ չհակասության օրենքի մասին մարդու առաջին գիտակցումը, մնացած գիտելիքի ևս մեկ կարևոր հիմք։ Ինչպես գրել է Ռանդը․ «Տերևը չի կարող միևնույն ժամանակ լինել կարմիր և կանաչ, այն չի կարող միաժամանակ սառչել և այրվել... A=A »։ Օբյեկտիվիզմը մերժում է հավատքը որևէ բանի նկատմամբ, որը ենթադրաբար գերազանցում է գոյությունը ։
Ռանդը պնդում էր, որ գիտակցությունը «գոյություն ունեցողն ընկալելու ունակությունն է»։ Ինչպես նա էր նշում, «գիտակից լինել նշանակում է «ինչ-որ բանի» գիտակցում ունենալ, այսինքն՝ գիտակցությունն ինքնին չի կարող տարբերվել կամ հասկացվել, բացառությամբ անկախ իրականության առնչությամբ ։ Այսպիսով, օբյեկտիվիզմը պնդում է, որ միտքը իրականություն չի ստեղծում, այն իրականությունը բացահայտելու միջոց է ։ Այլ կերպ է ասած, գոյությունը «գերակայություն» ունի գիտակցության նկատմամբ, որը պետք է համապատասխանի նրան։ Ռանդի բերած ցանկացած այլ փաստարկ նա անվանել է «գիտակցության գերակայություն», ներառյալ մետաֆիզիկական սուբյեկտիվիզմի կամ թեիզմի ցանկացած տարբերակ ։
Օբյեկտիվիստական փիլիսոփայության մեկնաբանությունները և պատճառաբանությունը բխում է իր Ինքնության աքսիոմից ։ Ըստ Ռանդի, սուբյեկտներն են, որոնք գործում են, և յուրաքանչյուր գործողություն էության գործողություն է։ Սուբյեկտների գործունեության ձևը պայմանավորված է իրենց հատուկ բնույթով (կամ «ինքնությամբ»)։ Եթե դրանք տարբեր լինեին, այլ կերպ կգործեին։ Ինչպես մյուս աքսիոմների դեպքում, պատճառահետևանքային կապերի անուղղակի ըմբռնումը բխում է սուբյեկտների միջև պատճառահետևանքային կապերի առաջնային դիտարկումներից, նույնիսկ նախքան դրանց բանավոր նույնականացումը, և ծառայում է որպես հետագա գիտելիքների հիմք ։
Իմացաբանություն. պատճառ
Ըստ Ռանդի, մարդկությանը տրված գիտելիքից ավելին ձեռք բերելը ընկալումների միջոցով պահանջում է և՛ կամք, և՛ զննողական հմտություններ՝ կիրառելու ինդուկտիվ և դեդուկտիվ դատողություններ կատարելու ունակությունը։ Օրինակ՝ եթե մարդկանց ասում են, որ գոյություն ունեն վիշապներ, որքան էլ դա հրապուրիչ և իրական թվա, չի կարող փոխել իրականությունը։ Անհրաժեշտ է ապացուցել դրանց գոյությունը, որպեսզի հավատը ճշմարտացի լինի ։ Այսպիսով, իմացաբանությունն օգնում է մտածել և պատճառաբանել, ընդունել եզրակացություններն այնպիսին, ինչպիսին դրանք ստացվում են տրամաբանորեն, որքան էլ հաճելի կամ տհաճ լինեն այդ եզրակացությունները ։
Օբյեկտիվիստական իմացաբանությունը սկսվում է «գիտակցությունը նույնականացում է» սկզբունքով։ Սա անմիջական հետևանք է այն մետաֆիզիկական սկզբունքի, ըստ որի «գոյությունը ինքնություն է» ։ Ռանդը սահմանել է «պատճառը» որպես «կարողություն, որը նույնացնում և ինտեգրում է մարդու զգայարաններով տրամադրված նյութը» ։ Նա գրել է. «Մեթոդի հիմնարար հայեցակարգը, որից կախված են բոլոր մյուսները, տրամաբանությունն է։ Տրամաբանության տարբերակիչ հատկանիշը ցույց է տալիս գործողությունների բնույթը (ոչ հակասական նույնականացման արվեստը) և դրանց նպատակը (գիտելիքը)՝ միևնույն ժամանակ բաց թողնելով տրամաբանական եզրակացության գործընթացի երկարությունը, բարդությունը կամ կոնկրետ քայլերը, ինչպես նաև տրամաբանության կիրառման ցանկացած դեպքում ներգրավված կոնկրետ ճանաչողական խնդրի բնույթը »:
Ըստ Ռանդի, գիտակցությունն ունի կոնկրետ և ամբողջական ինքնություն, ինչպես այն ամենը, ինչը գոյություն ունի։ Հետևաբար այն պետք է իրացման որոշակի մեթոդով աշխատի և ըստ Ռանդի, այն փաստը, որ գիտակցությունն ինքնին պետք է ունենա ինքնություն, ենթադրում է ինչպես համընդհանուր թերահավատության մերժում, որը հիմնված է գիտակցության «սահմանների» վրա, այնպես էլ հայտնության, հույզերի կամ հավատքի վրա հիմնված համոզմունքի ցանկացած պահանջի։
Օբյեկտիվիզմում տարբերակվում են նաև ձևն ու օբյեկտը։ Այն ձևը, որով օրգանիզմն ընկալվում է, որոշվում է դրա զգայական համակարգերով։ Ինչ ձևով էլ այն ընկալվի, իրականության մեջ այդպիսին է ։ Ռանդը հետևաբար մերժում էր կանտիան երկատվությունը հետևյալ երկուսի միջև՝ «իրերն այնպես, ինչպես մենք ընկալում ենք դրանք» և «իրերը այնպիսին, ինչպիսին իրենք կան»։ Նա գրում է․
Ըստ Ռանդի՝ «չափումներ բաց թողնված» տերմինը չի նշանակում, որ չափումները համարվում են գոյություն չունեցող, նշանակում է, որ «չափումներ կան, բայց նշված չեն»։ Այդ չափումները պետք է լինեն գործընթացի էական մասըԼ Սկզբունքը հետևյալն է․ որոշակի քանակով չափումներն անհրաժեշտ են, սակայն դրանց քանակը սահմանափակված չէ»։ ։
Ռանդը պնդում էր, որ հասկացությունները հիերարխիկ կառուցվածք ունեն։ Հասկացությունները, ինչպես օրինակ «շուն»-ը, որոնք միավորում են ընկալման մեջ առկա «կոնկրետները», կարող են տարբերակվել («դաշշունդ», «պուդել» և այլ հասկացությունների մեջ) կամ ինտեգրվել («կատու», «կենդանի» հասկացությունների հետ միասին)։ Վերացական հասկացությունները, ինչպիսին է «կենդանի»-ն, կարող են հետագայում ինտեգրվել այնպիսի հասկացությունների մեջ, ինչպիսին է «կենդանի էակ»։ Հայեցակարգերը ձևավորվում են առկա գիտելիքների համատեքստում։ Փոքր երեխան շներին տարբերում է կատուներից և հավերից, բայց կարիք չունի բացահայտորեն տարբերել նրանց կենդանիների այլ տեսակներից, որոնք դեռ հայտնի չեն իրեն, որպեսզի ձևավորի «շուն» հասկացությունը ։
Քանի որ հասկացությունները բնութագրվում են որպես «բաց» դասակարգումներ, որոնք գերազանցում են իրենց անցյալի կամ ներկայիս սահմանումների մեջ ներառված բնութագրերը, օբյեկտիվիստական իմացաբանությունը մերժում է վերլուծական-սինթետիկ տարբերակումը որպես կեղծ երկատվություն, ինչպես նաև ժխտում նախնական գիտելիքի հնարավոր գոյությունը ։
Ռանդը մերժում էր «զգացողությունը» որպես գիտելիքի աղբյուր ընդունելը։ Նա գիտակցում էր հույզերի կարևորությունը մարդկանց համար, բայց պնդում էր, որ զգացմունքները գիտակցված կամ ենթագիտակցական գաղափարների հետևանք են, որոնք մարդն արդեն ընդունում է, սակայն այն չպետք է լինի իրականության գիտակցմանը հասնելու միջոց։ «Զգացմունքները ճանաչողության գործիքներ չեն» ։ Ռանդը նաև մերժում էր հավատքի կամ միստիկայի ցանկացած ձև, որոնք երկուսն էլ նա հոմանիշներ էր օգտագործոըմ։ Նա սահմանում էր հավատը որպես «մեղադրանքների ընդունում առանց ապացույցների՝ սեփական զգայարաններից և բանականության ապացույցներից դուրս կամ դրանց դեմ... ։ Հայտնության վրա ապավինելը նման է տախտակի վրա ապավինելուն․ այն շրջանցում է ցույց տալու անհրաժեշտությունը, թե ինչպես են իր արդյունքները կապվում իրականության հետ։ Հավատքը, Ռանդի համար, գիտելիքի «կարճ ճանապարհ» չէ, այլ ոչնչացնող «կարճ միացում» ։
Օբյեկտիվիզմն ընդունում է այն փաստը, որ մարդ արարածն ունի սահմանափակ գիտելիքներ, խոցելի է սխալների նկատմամբ և անմիջապես չի հասկանում իր գիտելիքների բոլոր հետևանքները ։ Ըստ Պեյկոֆի, մարդ կարող է նախադրյալի վրա վստահ լինել, եթե բոլոր առկա փաստերն ապացուցում են այն, այսինքն՝ այն կարող է տրամաբանորեն ինտեգրվել մյուս գիտելիքների հետ ։
Ռենդը մերժում է ավանդական ռացիոնալիստական և էմպիրիստական երկատվածությունը՝ պնդելով, որ այն կեղծ այլընտրանք է։ Ռանդը հավատում էր, որ դրանցից ոչ մեկը հնարավոր չէ, քանի որ զգայարաններն ապահովում են գիտելիքի հիմքը, մինչդեռ հայեցակարգային մշակումը նույնպես անհրաժեշտ է որոշակի դրույթներ հաստատելու համար։
Իմացաբանության քննադատություն
Փիլիսոփա Ջոն Հոսփերսը, որը մեծ ազդեցություն է կրել Ռանդին և կիսել է քաղաքական հայացքները, անհամաձայնություն ուներ Ռանդի մեկնաբանած իմացաբանության հետ ։ Որոշ փիլիսոփաներ, ինչպես որ Թիբոր Մաչանը, կարծում են, որ օբյեկտիվիստական իմացաբանությունը ամբողջական չէ ։
Էթիկա․ անձնական հետաքրքրություն
Օբյեկտիվիզմը նաև անդրադառնում է էթիկակայի և դրա վերաբերյալ մտահոգություններին։ Ընդհանրապես Ռանդը բարոյականության մասին շատ է գրել իր աշխատանքներում՝ «Մենք՝ ողջերս» (1936), «Ատլանտը պարզեց թևերը» (1957) և «Եսասիրության առաքինությունը» (1964)։ Իր «Օբյեկտիվիստական էթիկա» հոդվածումՌանդը խոսում է այն մասին, որ որևէ փիլիսոփա չի տվել ռացիոնալ, օբյեկտիվորեն ներկայացնելի, գիտական պատասխան «ինչու մարդը արժեհամակարգի կարիք ունի» հարցին։ Եվ քանի դեռ մարդկությունը չունի այդ պատասխանը որևէ արժեհամակարգ չի կարող բացահայտվել կամ սահմանվել։ Փիլիսոփաներից ամենամեծը՝ Արիստոտելը, չի անդրադարձել էթիկային որպես գիտություն, փոխարենը հենվել է նրա վրա, թե ինչպես են իր ժամանակի խելացի և արժանապատիվ մարդիկ որոշումներ կայացրել։ Շատ փիլիսոփաներ նաև համարել են էթիկան պարզապես գոյություն ունեցող երևույթ՝ առանց փորձելով բացահայտել իր մետակաֆիզիկական պատճառները։ Ոմանք նույնիսկ ձգտել են միստիցիզմը ներմուծել էթիկայի մեջ ։
Ռանդը բարոյականությունը սահմանում է որպես «արժեքների նորմեր, որն առաջնորդում է մարդու այն ընտրություններն ու գործողությունները, որոնք որոշում են նրա կյանքի նպատակն ու ընթացքը» ։ Ռանդը պնդում էր, որ առաջին հարցն այն չէ, թե որն է արժեքների այդ նորմերը, թե «Արդյո՞ք մարդուն ընդհանրապես արժեքներ պետք են և ինչո՞ւ»։ «Միայն «կյանք» հասկացությունն է, որ հնարավոր է դարձնում «արժեք» հասկացությունը», և «այն փաստը, որ կենդանի էակը «կա», որոշում է այն, ինչ նա «պետք է» անի» ,- գրում է Ռանդը։- «Տիեզերքում միայն մի հիմնարար այլընտրանք կա՝ գոյություն կամ չգոյություն, և այն վերաբերում է էակների մեկ դասին՝ կենդանի օրգանիզմներին։ Անկենդան նյութի գոյությունն անվերապահ է, կյանքի գոյությունը՝ ոչ. այն կախված է որևէ կոնկրետ գործողության ընթացքից... Միայն կենդանի օրգանիզմ է, որը կանգնած է մշտական այլընտրանքի առաջ՝ կյանքի կամ մահվան հարցի»։
Ռանդը պնդում էր, որ մարդու ազատ կամքի հիմնական շեշտադրումը ընտրությունն է՝ «մտածե՞լ, թե՞ չմտածել»։ «Մտածելը ավտոմատ գործառույթ չէ։ Մարդն իր կյանքի ցանկացած ժամի և ցանկացած հարցում ազատ է մտածելու կամ խուսափելու այդ ջանքերից։ Մտածելը պահանջում է լիարժեք, կենտրոնացված գիտակցության վիճակ։ Սեփական գիտակցությունը կենտրոնացնելու գործողությունը կամային է։ Մարդը կարող է կենտրոնացնել իր միտքը դեպի իրականության լիարժեք, ակտիվ, նպատակաուղղված գիտակցումը, կամ նա կարող է ապակենտրոնացնել այն և թույլ տալ, որ իրեն կիսագիտակցական վիճակում շեղվի՝ ուղղակիորեն արձագանքելով անմիջական պահի ցանկացած պատահական գրգռիչի՝ իր անուղղորդված զգայական-ընկալման մեխանիզմի ողորմությամբ և ցանկացած պատահական, ասոցացված կապից, որը կարող է տեղի ունենալ» ։ Ըստ Ռանդի, ունենալով ազատ կամք՝ մարդ արարածը պետք է «ընտրի» իր արժեքները. մարդն «ինքնաբերաբար» չունի սեփական կյանքը որպես իր վերջնական արժեք։ Անկախ նրանից, թե իրականում մարդու գործողությունները նպաստում և կատարում են իր կյանքը, թե ոչ, փաստի հարց է, ինչպես դա բոլոր մյուս օրգանիզմների դեպքում է։ Բայց թե արդյոք մարդը կգործի իր բարեկեցությունը խթանելու համար, կախված է նրանից և անմիջական կապ չունի իր ֆիզիոլոգիայի հետ։ «Մարդը ուժ ունի գործելու որպես սեփական կործանիչ, և այդպես է նա գործել իր պատմության մեծ մասի ընթացքում» ։